### Beslutning

Taget til efterretning med bemærkning om, at udvalget vil have en fornyet vurdering af trafikgruppens forslag om ikke at ændre vigepligten.

### Sagsfremstilling

## Resume og sagens baggrund

Administrationen orienterer om status på de tidligere besluttede trafiksikkerhedsindsatser på [adresse], [adresse] og [adresse]. Den 4. december 2023 har administrationen afholdt et møde med en trafikgruppe fra området for at drøfte detaljer vedrørende administrationens tanker i forhold til at forbedre trafiksikkerheden i krydset ved [adresse]. Derudover har administrationen informeret trafikgruppen om status for krydset [adresse].

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Den 4. marts 2021 besluttede Teknik- og Miljøudvalget at gennemføre en række trafiksikkerhedsindsatser på [adresse], [adresse] og [adresse]. I den forbindelse blev der efterfølgende afholdt et borgermøde, hvor borgerne i området kunne kommentere på de planlagte tiltag. Der blev afholdt borgermøde den 30. juni 2021 i Tømmeruphallen.

Projektet har været koordineret med Kalundborg Forsynings arbejde i området og med vejvedligeholdelse med nyt slidlag fra anlægsbevillingen til ekstra asfalt 2021.

Der gives nu en kort status for de aftalte indsatser.

Udfordringen på [adresse], [adresse] og [adresse] var utryghed blandt bløde trafikanter og dårlige oversigtsforhold i krydset [adresse].

De foreslåede løsninger, der blev præsenteret på borgermødet den 30. juni 2021, og som blev implementeret i 2022, omfattede følgende tiltag:

* Anlæggelse af nyt slidlag på en del af [adresse] og [adresse].
* Etablering af en 2-1 vej på [adresse] og Tømmerupvej inden for byzonen.
* Opsætning af chikaner på [adresse] og [adresse].
* Etablering af 1 vejbump på [adresse] og 2 vejbump på [adresse].
* Etablering af en hævet flade ved T-krydset Tømmerupvej/Skolevænget.
* Reetablering af en hævet flade ved F-krydset (4-benet) [adresse].
* Nedsættelse af hastighedsgrænsen fra 50 km/t til anbefalet 40 km/t (blå tavle).

[adresse]

Efter en fornyet grundig undersøgelse af forholdene i krydset [adresse]Tømmerupvej vurderer administrationen, at vigepligten i krydset bør ændres. Se yderligere om dette i Bilag 9.

[adresse]/Kåstrupvej

[adresse]/Kåstrupvej har også udfordrende oversigtsforhold, og administrationen arbejder stadig på at finde en løsning på udfordringerne i krydset.

Dialog med borgerne i området

Den 4. december 2023 har administrationen holdt møde med en trafikgruppe med repræsentanter fra området. På mødet blev der orienteret om, at administrationen påtænker at ændre vigepligten i krydset ved [adresse]. Derudover blev trafikgruppen informeret om status for krydset [adresse].

## Økonomiske konsekvenser

Ingen økonomiske konsekvenser.